Enginyeria del Programari

Problemes

Curs 2024-25

UAB

Document:  
**Problemes de disseny GUI**

(versió 1.0)

(Data: 13/10/2024)

**Historial de revisions**

|  |  |  |  |
| --- | --- | --- | --- |
| **Date** | **Version** | **Description** | **Author** |
| 13/10/2024 | 1.0 | Primera versió | David Morillo |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**Taula de continguts**

[1. Introducció 4](#_Toc179757666)

[2. Disseny “wireframe” per pàgines 4](#_Toc179757667)

[**2.1.** **Pantalla principal** 5](#_Toc179757668)

[**2.2.** **Destinacions** 6](#_Toc179757669)

[**2.3.** **Resum** 8](#_Toc179757670)

[**2.4.** **Pagament** 9](#_Toc179757671)

# **Introducció**

**En aquest informe es detallen els passos fets per la creació d’un “wireframe” d’una imitació de la web ja existent** [Airhopping.com](https://www.airhopping.com/wizard/)**, així com la justificació d’alguns canvis fets, i del seguiment de les regles daurades que s’han seguit en el procés.**

# **Disseny “wireframe” per pàgines**

Per a crear un disseny **simple**, però **complet**, es va optar per crear el disseny de les quatre pantalles principals de la creació d’un viatge a la web. Aquestes pantalles les hem anomenat Menú, Destinacions, Resum, i Pagament, en aquest ordre. Seguidament es mostren cadascuna de les diferents pantalles amb els seus respectius canvis o millores, i les regles daurades que s’han seguit per a la seva creació.

Cal indicar que, al ser un disseny provisional, algunes dades com el nombre de destinacions (s’han fet servir 3 per a l’exemple) són només per a tindre una primera idea del disseny de la web, i el producte s’hauria d’adaptar a aquestes dades. L’esquema web s’ha construït en castellà, encara que hi hagi uns botons per a canviar d’idioma, però no s’ha implementat la funcionalitat en la web per enviar redundàncies i repeticions innecessàries.

Per a una experiència interactiva d’aquest disseny, es pot visitar l’enllaç següent:

<https://marvelapp.com/prototype/cbi35g7/screen/95759764>

## **Pantalla principal**

A screenshot of a computer

Description automatically generated

En aquesta primera pantalla es poden apreciar els primers canvis:

* En la selecció de l’origen, només hi ha una capsa on introduir el nom de la **ciutat d’origen** desitjada. Això redueix el nombre de text a la pàgina, i alleugerem una mica els primers passos que fa l’usuari quan ingressa a la pàgina.
* A la pàgina original, hi ha un total de 3 opcions per escollir el **nombre de destinacions**. Com que és probable que l’algoritme de la web permeti més destinacions, hem decidit donar més flexibilitat a l’usuari per escollir aquest nombre. Ho hem implementat amb un *slider*, que permet seleccionar entre 2 i 10 destinacions.
* Hem eliminat el **seleccionador de dies del viatge**, i hem deixat a l’usuari que ho introdueixi directament en el calendari. Així, ell mateix selecciona el nombre de dies, el dia d’inici i el de fi, en un sol pas.

Creiem que els canvis fets afecten de manera positiva a l’usuari, oferint més simplicitat.

S’ha mantingut la **imatge** que ocupa gran part de la pantalla d’inici, així com els títols en la part inferior d’aquesta. En totes les pantalles es mostra el **progrés** que ha fet l’usuari en la creació del seu viatge, en el qual pot navegar fins a qualsevol punt, si l’usuari vol revisar o canviar alguna dada. Un cop l’usuari ha acabat d’omplir les dades d’aquesta pantalla, al fer clic a “següent pas”, accedeix a la pàgina de destinacions.

Regles daurades:

* **Deixar el control a l’usuari**: S'ha introduït un slider per escollir el nombre de destinacions, la qual cosa ofereix més flexibilitat en lloc de limitar l'usuari a opcions fixes. Això també s'alinea amb la idea de no forçar accions no desitjades.
* **Reduir la necessitat de memoritzar**: Es simplifica la interfície eliminant el selector de dies i permetent que l'usuari introdueixi directament les dates al calendari. Això redueix la quantitat de text i facilita que l'usuari se centri en allò important a cada moment.
* **Fer una interfície senzilla i consistent**: La imatge de fons i els títols a la part inferior ajuden a mantenir una coherència visual amb la pàgina original, i el progrés visible permet que l'usuari sempre sàpiga on és.

## **Destinacions**

A screenshot of a computer

Description automatically generated

Aquesta pantalla no existeix en la pàgina original, i s’ha decidit separar-la de la del principi, ja que no permetia veure tota la informació **d’una sola ullada**. És per això que aquí veiem una secció per cada destinació, la elecció de la ciutat d’aquesta i, per cadascuna d’aquestes, la elecció d’afegir un hotel amb la reserva. Això permet una major flexibilitat per a cada destinació a diferencia de la pàgina original, i una major comprensió del que s’està realitzant.

Veiem que el lloc web admetrà aquest format per a N destinacions, i s’adaptarà al nombre indicat en la pantalla anterior. En la part inferior, indiquem **l’equipatge** que es portarà. Això ho sol·licitem un sol cop ja que, entenem que el pes de l’equipatge serà sempre el mateix en tot el viatge.

Altre cop, al fer clic a “següent pas”, s’accedeix a la següent pàgina.

Regles daurades:

* **Reduir la necessitat de memoritzar**: En separar aquesta pantalla de la pantalla inicial, es proporciona una vista més clara i segmentada de la informació, la qual cosa facilita la comprensió sense requerir que l'usuari memoritzin detalls de múltiples destinacions a la vegada.
* **Deixar el control a l’usuari**: L'usuari té l’opció d’afegir hotels per a cada destinació, oferint flexibilitat i personalització.
* **Fer una interfície senzilla i consistent**: En estructurar les destinacions per seccions i mantenir l’equipatge com a una opció comuna, es manté una estructura lògica i consistent, ajudant l'usuari a comprendre millor la informació.

## **Resum**

A screenshot of a computer

Description automatically generated

Aquest apartat ofereix una vista clara que, igual que a l’apartat anterior, separa la pàgina per destinacions, que en aquest cas estan ja escollides i fixes, i ofereix informació sobre els vols. A més, permet a l’usuari **escollir, fent servir un desplegable, l’hotel**, mostrant també el seu preu.

A la part dreta es mostra en tot moment, el **preu total**, i per persona, del viatge. Hem mantingut aquesta part per un major control en tot moment de la part més important del viatge per la majoria d’usuaris: el pressupost.

Aquest apartat és gairebé igual visualment que la pàgina original, però s’ha augmentat la mida dels botons per a canviar d’hotels.

Regles daurades:

* **Deixar el control a l’usuari**: L'usuari pot modificar elements com els hotels utilitzant un desplegable. Això permet que revisin i canviïn informació de manera ràpida.
* **Interfície estructurada de forma lògica i consistent**: El format utilitzat separa les destinacions per seccions i mostra la informació de manera clara. Això ajuda a mantenir consistència amb l'apartat anterior.
* **Informació important primer**: Mantenir el preu total visible en tot moment ajuda a l'usuari a controlar el pressupost, destacant informació crítica de manera immediata.

## **Pagament**

A screenshot of a computer

Description automatically generated

Similar a la pàgina original, en aquesta pantalla no hem implementat **cap imatge** per a que l’usuari no tingui cap distracció en el pas més important: el pagament.

Per a aquest exemple, hem implementat alguns dels botons i casella de text que caldrien per a fer el pagament. Hem implementat també una casella per a **comentaris** que, en cas de qualsevol dubte, l’empresa es podria posar en contacte amb l’usuari. Mantenim aquí també la mateixa casella amb el preu total i per persona.

Regles daurades:

* **Deixar el control a l’usuari**: S'ha dissenyat la pantalla sense distraccions visuals per tal que l’usuari es centri en el pagament, que és una etapa crítica.
* **Fer una interfície senzilla i consistent**: En mantenir la casella del preu total visible, es dona feedback constant i ajuda a evitar que l’usuari es confongui o faci errors en el moment més delicat.
* **Disseny responsive i lògic**: L’absència d’imatges en aquesta pantalla també facilita que la interfície s'adapti millor a diferents dispositius o resolucions, mantenint el focus en les accions essencials.